আপাতত স্বস্তিতে মেয়র পত্নী রত্না চট্টোপাধ্যায়। আলিপুর জেলা ও দায়রা আদালত রত্না-সহ চারজনের এ দিন আগাম পেয়েছেন। বিচারক আর এন সামন্ত চারজনকে দু’ হাজার টাকার ব্যক্তিগত বন্ডে আগাম জামিন মঞ্জুর করেন।
কলকাতার মহানাগরিক তথা রাজ্যের তিন গুরুত্বপূর্ণ দফতরের মন্ত্রী শোভন চট্টোপাধ্যায়ের রাজনৈতিক এবং ব্যক্তিগত জীবন নিয়ে জোর জল্পনা চলছে। এরই মধ্যে মেয়র রবিবার রবীন্দ্র সরোবর থানায় গোলপার্কের বাড়িতে দুষ্কৃতি হামলার আশঙ্কা করে অভিযোগ জানিয়ে এসেছেন। সেখানেও মেয়রের সরাসরি অভিযোগের তির ছিল স্ত্রী রত্নার দিকে। ফলে এ দিন আদালতে আগাম জামিন পাওয়ায় স্বস্তিতেই থাকবেন রত্না চট্টোপাধ্যায়। 

এই বিষয়ে অন্যান্য খবর

বাড়িছাড়া করতে পারেন স্ত্রী! ‘আতঙ্কিত’ মেয়র পুলিশে কী আবেদন জানালেন


গত বছর ৪ নভেম্বর বেহালার পর্ণশ্রীর বাড়ি ছাড়েন মেয়র শোভন চট্টোপাধ্যায়। পরদিন তিনি পর্ণশ্রী থানায় স্ত্রী এবং তাঁর তিন আত্বীয়ার বিরুদ্ধে নালিশ ঠোকেন পর্ণশ্রী থানায়। তারই পরিপ্রেক্ষিতে আগাম জামিনের আবেদন করেছিলেন রত্না-সহ আরও চারজন।
ফলে কিছুটা হলেও এখন স্বস্তিতে মেয়র-পত্নী। যা ‘দুঃসময়ে’ শোভনের চাপ বাড়াতে বাধ্য।